सत्ता न पाने से हताश है भाजपा : सिंघवी  
कांग्रेस प्रवक्ता अभिषेक मनु सिंघवी ने कहा है कि 2004 और 2009 में सत्ता नहीं मिलने से बीजेपी निराश हो गई है।
कांग्रेस ने बीजेपी पर पलटवार किया है। कांग्रेस ने आरोप लगाया है कि बीजेपी जो कुछ कर रही है वो उसकी हताशा है। कांग्रेस प्रवक्ता अभिषेक मनु सिंघवी ने कहा है कि 2004 और 2009 में सत्ता नहीं मिलने से बीजेपी निराश हो गई है और उसकी कोशिश होती है कि असंवैधानिक तरीके से किसी तरह सत्ता तक पहुंचा जाए जो नहीं हो पा रहा है। 2-जी घोटाले पर सिंघवी ने कहा कि इसमें कुछ भी नया नहीं है। जांच एजेंसी जांच और कानूनी तरीके से मामले को देखा जा रहा है। उन्होंने पीएम के इस आरोप को भी दोहराया कि सरकार को अस्थिर करने की विपक्ष की यह साज़िश है।